Ապրիլի 3-ին Սանկտ Պետերբուրգի մետրոյում տեղի ունեցած պայթյունի հետաքննությունը նորանոր իրողություններ է ջրի երես հանում: Բազմաթիվ լրատվամիջոցներ արդեն հաղորդել են, թե հիմնավորումներ են հայտնվել, ըստ որոնց ահաբեկչությունը Թուրքիայում է նախապատրաստվել: Դատավոր Ելենա Լենսկայան որոշում է կայացրել ձերբակալել Ակրամ Ազիմովին՝ տվյալ ահաբեկչության ենթադրյալ կազմակերպչի եղբորը, քանի որ հայտնի է դարձել, որ նա մահապարտ Ակբարժոն Ջալիլովին է փոխանցել Թուրքիայում ահաբեկչական միջազգային խմբավորման անդամից ստացած գումարը: Դատարանի նյութերում նշվում են, որ այդ գումարները ահաբեկչությունը կազմակերպելու համար են նախատեսված եղել: Ազիմովը նաև փաստաթղթեր է կեղծել, որպեսզի ապահովի կազմակերպության անդամների անարգել տեղաշարժը Ռուսաստանում: